b'\n_START_ARTICLE_\nAlkaloid\n_START_SECTION_\nPoimenovanje\n_START_PARAGRAPH_\nIme alkaloidi je leta 1819 predstavil nem\xc5\xa1ki kemik Carl F.W.Meissner in izhaja iz latinske korenine besede alkalijske, kar pomeni pepel rastlin. Izraz se je za\xc4\x8del \xc5\xa1iroko uporabljati \xc5\xa1ele po objavi \xc4\x8dlanka O.Jacobsen v kemi\xc4\x8dnem slovarju Albert Ladenburg leta 1880. Nek edinstven na\xc4\x8din poimenovanja alkaloidov ne obstaja. Mnoga posamezna imena so izoblikovana tako, da se posameznim vrstam alkaloidov dodaja kon\xc4\x8dnica "-in".\n_START_SECTION_\nZgodovina\n_START_PARAGRAPH_\nLjudje so \xc5\xbee od anti\xc4\x8dnih \xc4\x8dasov naprej v terapevtske in rekreacijske namene uporabljali rastline, katere vsebujejo alkaloide. Zdravilne rastline so bile znane v Mezopotamiji \xc5\xbee leta 2000 p.n.\xc5\xa1. V Homerjevi Odiseji je opisano, kako je bila egiptovski kraljici dana zdravilna droga, ki povzro\xc4\x8da pozabo. V kitajski knjigi o sobnih rastlinah, ki je bila napisana v 1. stoletju pr. n. \xc5\xa1t., se omenja uporaba sladkorja in vrtnega maka. _NEWLINE_Prav tako so bili listi koke, katere uporabljajo indijanci v Ju\xc5\xbeni Ameriki, znani \xc5\xbee od anti\xc4\x8dnih \xc4\x8dasov. Izvle\xc4\x8dki iz rastlin, ki vsebujejo strupene alkaloide so se v anti\xc4\x8dnih \xc4\x8dasih uporabljali za zastrupitev pu\xc5\xa1\xc4\x8dice._NEWLINE_\xc5\xa0tudija alkaloida se je za\xc4\x8dela v 19. stoletju. Nem\xc5\xa1ki farmacevt Friedrich Serturner je bil leta 1804 prvi, ki je izlo\xc4\x8dil morfij iz opija. Pomembni prispevek k raziskovanju alkaloidov v kemiji, sta dodala francoska raziskovalca Pierre Joseph Pelletier in Joseph Bienaime Caventou, ki sta odkrila; kinin (1820), strihnin (1818), ksantin (1817), atropin (1819), kofein (1820), nikotin (1828), kokain (1860)._NEWLINE_Prva popolna sinteza alkaloida je bila dose\xc5\xbeena leta 1886. Kemi\xc4\x8dni razvoj alkaloidov pospe\xc5\xa1uje nastanek spektrofotometri\xc4\x8dnih in kromatografi\xc4\x8dnih metod v 20. stoletju. Do leta 2008 je bilo prepoznanih ve\xc4\x8d kod 12 000 alkaloidov.\n_START_SECTION_\nKlasifikacija\n_START_PARAGRAPH_\nV primerjavi z ve\xc4\x8dino drugih vrst narvnih sestavin je ze alkaloide zna\xc4\x8dilna velika strukturna raznolikost. Enotna klasifikacija alkaloidov ne obstaja. V preteklosti so alkaloide razvr\xc5\xa1\xc4\x8dali na podlagi skupnega naravnega vira. Novej\xc5\xa1e razvr\xc5\xa1\xc4\x8danje temelji na podobnosti ogljikovega skeleta in biogenetskih predhodnikov. _NEWLINE_Alkaloidi so pogosto razdeljeni na naslednje glavne skupine: pravi alkaloidi, vsebujejo du\xc5\xa1ik in izvirajo iz aminokislin, protoalkaloidi, polaminalkaloidi, peptida in ciklopeptida alkaloidi, pseudalkaloidi.\n_START_SECTION_\nLastnosti\n_START_PARAGRAPH_\nAlkaloidi, kateri vsebujejo kisik, so po navadi brezbarvni kristali. Alkaloidi brez kisika pa so hlapna brezbarvna oljnata teko\xc4\x8dina. Alkaloidi s \xc5\xa1ibkimi bazami so slabo topni v vodi, vendar zlahka topni v organskih topilih. Alkaloidi z grenkim okusom so ve\xc4\x8dinoma strupeni, da bi se zavarovali pred \xc5\xbeivalmi, vendar pa so \xc5\xbeivali razvile sposobnost za razstrupljanje teh alkaloidov. Nekateri alkaloidi pa lahko povzro\xc4\x8dijo tudi razvojne napake nekaterih \xc5\xbeivali.\n_START_SECTION_\nDistribucija v naravi\n_START_PARAGRAPH_\nAlkaloide proizvajajo razli\xc4\x8dni organizmi, predvsem vi\xc5\xa1je razvite rastline. Vsebnost alkaloidov v rastlini zna\xc5\xa1a nekaj odstotkov od celotne sestave rastline. Odvisno od vrste rastlin je najve\xc4\x8djo koncentracijo opaziti v listih, sadju, semenu, korenu ali lubju. Razli\xc4\x8dna tkiva iste rastline lahko vsebujejo razli\xc4\x8dne alkaloide. Alkaloide najdemo tudi v nekaterih vrstah gliv, \xc5\xbeivalih in morskih organizmih.'